CELEX: 32020D2215
Language: lv
Date: 2020-12-22 00:00:00
Title: Komisijas Īstenošanas lēmums (ES) 2020/2215 (2020. gada 22. decembris), ar ko Īstenošanas lēmuma 2011/630/ES I pielikumu groza attiecībā uz Apvienotās Karalistes un dažu atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest liellopu sugu mājdzīvnieku spermu (izziņots ar dokumenta numuru C(2020) 9552) (Dokuments attiecas uz EEZ)

28.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 438/54
               
            
         KOMISIJAS ĪSTENOŠANAS LĒMUMS (ES) 2020/2215
         (2020. gada 22. decembris),
         ar ko Īstenošanas lēmuma 2011/630/ES I pielikumu groza attiecībā uz Apvienotās Karalistes un dažu atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest liellopu sugu mājdzīvnieku spermu
         
            
               (izziņots ar dokumenta numuru C(2020) 9552)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 88/407/EEK (1988. gada 14. jūnijs) par dzīvnieku veselības prasībām, kas piemērojamas Kopienas iekšējā tirdzniecībā ar mājas liellopu spermu un tās ievedumiem (1), un jo īpaši tās 8. panta 1. punktu,
         tā kā:
         
                     (1)
                  
                  
                     Komisijas Īstenošanas lēmums 2011/630/ES (2) paredz nosacījumus mājas liellopu spermas importam Savienībā. Konkrētāk, minētā lēmuma I pielikumā ir uzskaitītas trešās valstis vai to daļas, no kurām dalībvalstis atļauj importēt liellopu sugu mājdzīvnieku spermu.
                  
               
                     (2)
                  
                  
                     Apvienotā Karaliste ir sniegusi nepieciešamās garantijas, kas prasītas Īstenošanas lēmumā 2011/630/ES, lai Apvienotā Karaliste un tās atkarīgā teritorija Džērsija tiktu iekļauta minētā lēmuma I pielikumā pēc tam, kad beidzies pārejas periods, kas paredzēts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”), neskarot Savienības tiesību aktu piemērošanu Apvienotajai Karalistei un tās teritorijā attiecībā uz Ziemeļīriju saskaņā ar Izstāšanās līguma Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu. Ņemot vērā Apvienotās Karalistes sniegtās garantijas, minētā trešā valsts un atkarīgā teritorija Džērsija būtu jāiekļauj Īstenošanas lēmuma 2011/630/ES I pielikumā.
                  
               
                     (3)
                  
                  
                     Tādēļ Īstenošanas lēmuma 2011/630/ES I pielikums būtu attiecīgi jāgroza.
                  
               
                     (4)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šis lēmums būtu jāpiemēro no 2021. gada 1. janvāra.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2011/630/ES I pielikumu groza saskaņā ar šā lēmuma pielikumu.
         
         
            2. pants
            Šo lēmumu piemēro no 2021. gada 1. janvāra.
         
         
            3. pants
            Šis lēmums ir adresēts dalībvalstīm.
         
         
            Briselē, 2020. gada 22. decembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 194, 22.7.1988., 10. lpp.
         
         
            (2)  Komisijas Īstenošanas lēmums 2011/630/ES (2011. gada 20. septembris) par mājas liellopu spermas importu Savienībā (OV L 247, 24.9.2011., 32. lpp.).
      
      
         
            PIELIKUMS
            Īstenošanas lēmuma 2011/630/ES I pielikumu groza šādi:
            
                        1)
                     
                     
                        aiz ieraksta par Čīli iekļauj šādu ierakstu:
                        
                                    “GB
                                 
                                 
                                    Apvienotā Karaliste  (*1)
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        aiz ieraksta par Islandi iekļauj šādu ierakstu:
                        
                                    “JE
                                 
                                 
                                    Džērsija”.
                                 
                                 
                                     
                                 
                                 
                                     
                                 
                              
                  
               (*1)  Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā pielikumā atsauces uz Apvienoto Karalisti neietver Ziemeļīriju.”;